ΠΡΑΚΤΙΚΟ ΑΞΙΟΛΟΓΗΣΗΣ ΠΡΟΣΦΟΡΩΝ ΓΙΑ ΤΗΝ ΠΕΝΘΗΜΕΡΗ ΕΚΔΡΟΜΗ ΤΗΣ Γ΄ΛΥΚΕΙΟΥ ΣΤΑ ΙΩΑΝΝΙΝΑ
Σήμερα, 21 Ιανουαρίου 2014, ημέρα Τρίτη, και ώρα 12.ΟΟ στο γραφείο της Διευθύντριας του Μουσικού Γενικού Λυκείου Παλλήνης, συνήλθε η Επιτροπή Αξιολόγησης Προσφορών για την πενθήμερη εκδρομή της Γ΄Λυκείου, όπως αυτή συγκροτήθηκε σύμφωνα με την Πράξη 29/5-12-2013 της Διευθύντριας του σχολείου για να αξιολογήσει τις προσφορές για την παραπάνω εκδρομή που κατατέθηκαν στο σχολείο, μετά από την Πρόσκληση Εκδήλωσης Ενδιαφέροντος (αρ. πρωτ:15/9-1-2014), που αναρτήθηκε στην ιστοσελίδα της Διεύθυνσης Δευτεροβάθμιας Εκπαίδευσης Ανατολικής Αττικής (ΥΠΔΒΜΘ/ΥΑ 129287/Γ2/ΦΕΚ 2796/Β/2.12.2011, άρθρο 14).  Παρόντες ήταν: η Πρόεδρος Ελένη Φλεμοτόμου, Διευθύντρια και τα μέλη Αποστόλου Μάγδα εκπαιδευτικός ΠΕ020, αρχηγός της εκδρομής, Κυπριανού Ελένη ΠΕ02, συνοδός, Π.Τσαπάρας, Πρόεδρος του Συλλόγου Γονέων και Κηδεμόνων, Ρουμπάτη Σοφία, Βαβύλης Πλάτων, εκπρόσωποι των μαθητικών κοινοτήτων των μαθητών της Γ΄Λυκείου.
Τα μέλη της Επιτροπής αφού αποσφράγισαν  τους πρωτοκολλημένους φακέλους προσφορών τους κατέταξαν κατά αύξουσα τιμή προσφοράς όπως φαίνεται στον παρακάτω πίνακα:
	
	ΑΡ.ΠΡΩΤ
	ΕΠΩΝΥΜΙΑ ΤΑΞΙΔΙΩΤΙΚΟΥ ΓΡΑΦΕΙΟΥ 
	ΤΙΜΗ ΚΑΤ΄ΑΤΟΜΟ
	ΣΥΝΟΛΙΚΗ ΤΙΜΗ

	1
	64/20-1-14
	Saronic Tours
	136€
	4624€

	2
	70/20-1-14
	GLOBETROTTER
	139€
	4726€

	3
	69/20-1-14
	@t HOLIDAYS
	158€
	4740€

	4
	65/20-1-14
	Travel City
	160€
	5440€

	5
	72/20-1-14
	Manessis
	170€
	5780€

	6
	71/20-1-14
	 IMAGINATION TRAVEL
	178€
	6052€


Ελήφθησαν υπόψη όλες οι προσφορές.
Στη συνέχεια τα μέλη της Επιτροπής προχώρησαν στον ποιοτικό έλεγχο της συμφερότερης  οικονομικά προσφοράς, σύμφωνα με την Πρόσκληση Εκδήλωσης Ενδιαφέροντος.  Μετά από εξέταση της προσφοράς του Globetrotter, διαπιστώθηκε ότι το προτεινόμενο ξενοδοχείο HOTEL AMFITHEA  είναι εκτός της πόλης των Ιωαννίνων , γι’ αυτό και   τα μέλη της Επιτροπής απέρριψαν ομόφωνα την προσφορά του τουριστικού γραφείου. Η προσφορά του τουριστικού γραφείου Saronic Tours περιελάμβανε δύο  αστέρων ξενοδοχεία ενώ στην αναρτημένη προκήρυξή του το σχολείο είχε ζητήσει ξενοδοχείο τριών αστέρων και  ως εκ τούτου τα μέλη της Επιτροπής απέρριψαν ομόφωνα την προσφορά του.
Κατόπιν τα μέλη της Επιτροπής απέρριψαν τις προσφορές των ΤRAVEL CITY, ΜANESSIS KAI IMAGINATION TRAVEL ως μη οικονομικά συμφέρουσες. 
Μετά από τα παραπάνω επιλέχτηκε ομόφωνα το τουριστικό γραφείο @t HOLIDAYS για την πραγματοποίηση της πενθήμερης εκδρομής της Γ΄ Λυκείου στα Ιωάννινα από 10/2/ 2014 μέχρι 14/2/ 2014, καθώς είχε την συμφερότερη οικονομικά τιμή και πληρούσε τις προδιαγραφές της προκήρυξης.

Ορίστηκε προθεσμία υποβολής ενστάσεων τριών(3) εργάσιμων ημερών, δηλαδή μέχρι και την Παρασκευή 24 Φεβρουαρίου 2014.

Για το λόγο αυτό συντάχτηκε το πρακτικό και υπογράφεται.

